Video’s: Inwoners van George spoel wegPaaie lê onder water in George (Foto: Verskaf) Die George-munisipaliteit het Maandag ’n beroep op inwoners gedoen om verkieslik tuis te bly weens swaar reën wat tot erge vloede in dié kusdorp gelei het. Verskeie paaie is weens oorstromings gesluit en sommige hospitale en huise is onder water. Boonop ervaar sekere dele van die stad kragonderbrekings weens die swaar reën. Die munisipaliteit het Maandagoggend gevra dat mense Langenhoven-, Hope-, St. Mary-, Fiegland- en Merrimanstraat asook R102 Old Airport- en Saasveldpad moet vermy. Please do not use your phone while driving!! Don’t drive distracted!! Streets in George after heavy rains overnight! https://t.co/KGctJvBoYt #ArriveAlive #Flooding @afriwx @ReenvalSA @george_mun @WCGovSafelyHome pic.twitter.com/aS5yEjeE59 — Arrive Alive (@_ArriveAlive) November 22, 2021 Volgens Nikolene Suter, ’n inwoner van George, het inwoners omtrent nie toegang tot die middedorp nie weens die oorstroomde paaie. “Die mure van mense se huise val om en baie skole het kinders huis toe gestuur,” vertel Suter. Volgens Suter is die Geneva-kliniek en die Garden Route-winkelsentrum ook onder water. ’n Video wat op sosiale media versprei word, wys ook hoe water in die MediClinic in George se gange afstroom. “Dit het Sondagmiddag so 17:00 begin reën, maar in die vroeë oggendure erger en harder begin val. Een goeie ding is die dam wat darem nou oorloop,” sê Suter. Die bekende sanger Elvis Blue het op sy Facebookblad ’n video geplaas waar hy reënwater uit sy huis probeer vee en geskerts dat hy nou sy eie “Op die water-musiekfees” kan aanbied. Koop jou kaartjies vir die water fees in my huis. ???????? Posted by Elvis Blue on Sunday, November 21, 2021 Volgens die George-munisipaliteit is sy bestuurslisensie-toetssentrum vir die dag gesluit en vullis sal later as gewoonlik verwyder word. Die munisipaliteit het gevra dat inwoners eerder moet tuis bly weens die swaar reën (Foto: NickeyleRoux, Twitter) Reën val steeds hard in George (Foto: Gerrie Pretorius, Twitter)